Maxsus axborot portali operatorining davlat xaridlarini tashkil etish hamda oʻtkazish borasidagi faoliyati toʻgʻrisidagi nizomga oʻzgartirish va qoʻshimchalar kiritish haqida
(order, 2026-01-31)

Oʻzbekiston Respublikasi Prezidentining 2019-yil 5-dekabrdagi PQ-4544-son “Davlat xaridlari tizimini yanada takomillashtirish va davlat xaridlari jarayoniga tadbirkorlik subyektlarini keng jalb qilish chora-tadbirlari toʻgʻrisida”gi karoriga muvofiq buyuraman: 1. Oʻzbekiston Respublikasi Prezidenti huzuridagi Loyiha boshqaruvi milliy agentligi direktorining 2018-yil 15-maydagi 186-son buyrugʻi (roʻyxat raqami 3015, 2018-yil 21-may) (Oʻzbekiston Respublikasi qonun hujjatlari toʻplami, 2018-y., 21-son, 444-modda) bilan tasdiqlangan Maxsus axborot portali operatorining davlat xaridlarini tashkil etish hamda oʻtkazish borasidagi faoliyati toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur buyruq rasmiy eʼlon qilingan kundan eʼtiboran kuchga kiradi. 1. 3-bandning ikkinchi xatboshisi quyidagi tahrirda bayon etilsin: “davlat xaridlari toʻgʻrisidagi axborotni joylashtirishni va unga kirishni, davlat xaridlari boʻyicha statistik maʼlumotlarni qayta ishlash, davlat xaridlarini amalga oshirishda tovarlar (ishlar, xizmatlar) klassifikatoridan foydalanishni, elektron davlat xaridlarini oʻtkazish, elektron xarid qilish tartib-taomillari natijalariga koʻra shartnomalar tuzishni va HKKP orqali majburiyatlarni bajarish kafolatlarini taʼminlaydigan axborot tizimining mavjudligi;”. 2. 12-bandda: quyidagi mazmundagi sakkizinchi xatboshi bilan toʻldirilsin: “davlat xaridlari boʻyicha statistik maʼlumotlarni shakllantiradi;”; sakkizinchi va toʻqqizinchi xatboshilar tegishli ravishda toʻqqizinchi va oʻninchi xatboshilar deb hisoblansin. 3. 13-bandning uchinchi xatboshisi quyidagi tahrirda bayon etilsin: “buyurtmachilar va ishtirokchilarga elektron davlat xaridlarida qatnashish uchun portaldan bepul foydalanishlarini taʼminlash;”. 4. 36-band quyidagi tahrirda bayon etilsin: “36. Budjet buyurtmachisi tomonidan shaxsiy kabinet orqali elektron auksion, elektron tanlov va elektron tender oʻtkazilishi toʻgʻrisidagi eʼlon (bundan buyon matnda eʼlon deb yuritiladi) joylashtirilganidan yoki elektron doʻkonda ishtirokchining ofertasi tanlangandan (bundan buyon matnda oferta deb yuritiladi) soʻng, portal elektron davlat xaridlari yakunlariga koʻra tuziladigan shartnomaviy majburiyatlarni bajarish uchun, moliyalashtirish manbalarini inobatga olgan holda, kerakli summaga band qoʻyish toʻgʻrisidagi axborotni Moliya vazirligining davlat moliyasini boshqarish axborot tizimidan (bundan buyon matnda DMBAT deb yuritiladi) olgandan soʻng ushbu eʼlonni yoki tanlangan oferta boʻyicha narxlar soʻrovi mexanizmini aktivlashtiradi.”. 5. 38-bandda: uchinchi xatboshi quyidagi tahrirda bayon etilsin: “Auksion va elektron doʻkon oʻtkazishda korporativ buyurtmachisi va ijrochining kiritgan zakalatlari shartnoma boʻyicha majburiyatlar toʻliq bajarilgan yoki belgilangan tartibda bekor qilingunga qadar band qilib qoʻyiladi.”; quyidagi mazmundagi xatboshilar bilan toʻldirilsin: “Budjet buyurtmachi tomonidan elektron tanlov yoki elektron tender oʻtkazishda ishtirokchilarning zakalati gʻolib aniqlangunga qadar xatlab qoʻyiladi. Elektron tanlov yoki elektron tender gʻolibining zakalati shartnoma tuzilguniga qadar band qilib qoʻyiladi. Korporativ buyurtmachi tomonidan elektron tanlov yoki elektron tender oʻtkazishda ishtirokchilar tomonidan zakalat kiritish zarurati va miqdori korporativ buyurtmachi tomonidan belgilanadi hamda kiritilgan zakalat elektron tanlov yoki elektron tender gʻolibi bilan shartnoma tuzilguniga qadar xatlanadi. Bunda zakalat miqdori tovar (ish, xizmat) qiymatining 3 foizidan oshmasligi kerak.”. 6. Quyidagi mazmundagi 381-band bilan toʻldirilsin: “381. Moliya vazirligi maʼlumotlar bazalarining elektron hamkorligi orqali Operator bilan elektron hujjatlar aylanmasini hamda davlat xaridlarini tashkil etish uchun zarur boʻlgan axborot almashinuvini taʼminlaydi.”. 7. 41-bandda: birinchi xatboshidagi “hisobga oladi va shartnoma summasini HKKPga oʻtkazib beradi” degan soʻzlar “hisobga oladi, shuningdek elektron doʻkon yoki auksion orqali tuzilgan shartnoma summasini HKKPga oʻtkazib beradi” degan soʻzlar bilan almashtirilsin; quyidagi mazmundagi ikkinchi xatboshi bilan toʻldirilsin: “Budjet buyurtmachisi elektron tanlov yoki elektron tender natijasida tuzilgan shartnoma boʻyicha toʻlovlarni HKKPdagi shaxsiy hisob raqamlardan foydalanmagan holda amalga oshiradi.”; ikkinchi xatboshi uchinchi xatboshi deb hisoblansin. 8. 42-band quyidagi tahrirda bayon etilsin: “42. Korporativ buyurtmachilar elektron doʻkon yoki auksion natijasida tuzilgan shartnoma boʻyicha toʻlovlarni toʻliq hajmda amalga oshirish uchun ushbu shartnoma portalda roʻyxatga olingan paytdan boshlab, besh ish kuni mobaynida oʻzlarining HKKPdagi hisob raqamlariga pul mablagʻlarini oʻtkazadilar. Bunda zakalat, shartnoma boʻyicha toʻlash summasiga qoʻshib hisoblanadi. Korporativ buyurtmachilar elektron tanlov yoki elektron tender natijasida tuzilgan shartnoma boʻyicha toʻlovlarni HKKPdagi shaxsiy hisob raqamlardan foydalanmagan holda amalga oshiradi.”. 9. 44 va 45-bandlar quyidagi tahrirda bayon etilsin: “44. Agarda, korporativ buyurtmachi elektron doʻkon yoki auksion orqali tuzilgan shartnomada belgilangan muddatda toʻlovni amalga oshirmagan taqdirda, uning zakalati uch ish kunida, mazkur muddat tugaganidan soʻng, keyinchalik unga xizmat koʻrsatuvchi bank hisobiga oʻtkazish uchun, ijrochining HKKPdagi tegishli hisob raqamiga oʻtkaziladi. 45. HKKP buyurtmachidan elektron doʻkon yoki auksion orqali tuzilgan shartnoma boʻyicha kelib tushgan toʻlov summasini band qilib qoʻyadi va pul mablagʻlari kelib tushgan kunning ertasidan bir ish kunidan kechikmagan muddatda elektron shaklda toʻlovni amalga oshirish boʻyicha ijrochiga xabarnoma yuboradi. Mazkur xabarnoma ijrochiga tovarlarni (ishlarni, xizmatlarni) yetkazib berish uchun asos boʻlib xizmat qiladi.”. 10. 47-band quyidagi tahrirda bayon etilsin: “47. Korporativ buyurtmachi tovarni (ishni, xizmatni) qabul qilgandan keyin uch ish kuni mobaynida Operatorga oʻzining shaxsiy kabinetidan foydalangan holda elektron doʻkon yoki auksion orqali tuzilgan shartnoma asosida tovarni (ishni, xizmatni) toʻliq hajmda qabul qilganlik toʻgʻrisidagi axborotni yuborishga majbur.”. 11. 50-bandda: birinchi xatboshi quyidagi tahrirda bayon etilsin: “50. Operator, tovarlar (ishlar, xizmatlar) elektron doʻkon yoki auksion orqali tuzilgan shartnoma boʻyicha toʻliq hajmda yetkazilganligi haqida maʼlumotni olgandan soʻng, bir ish kuni davomida:”; oltinchi xatboshidagi “shartnomaviy” degan soʻz “elektron doʻkon yoki auksion orqali tuzilgan shartnoma boʻyicha” degan soʻzlar bilan almashtirilsin. 12. Quyidagi mazmundagi 501-band bilan toʻldirilsin: “501. Operator elektron tanlov yoki elektron tender natijasida shartnoma tuzilganidan soʻng, bir ish kuni davomida zakalatni banddan yechadi va uni ijrochining tegishli shaxsiy hisob raqamiga qaytaradi. Korporativ buyurtmachi tomonidan oʻtkazilgan elektron tanlov yoki elektron tenderda ishtirokchilar tomonidan zakalat kiritilgan taqdirda, u Operator tomonidan shartnoma tuzilganidan soʻng, bir ish kuni davomida banddan yechiladi va ijrochining tegishli shaxsiy hisob raqamiga qaytariladi.”. 13. 51-banddagi “Shartnoma” degan soʻz “elektron doʻkon yoki auksion orqali tuzilgan shartnoma” degan soʻzlar bilan almashtirilsin. 14. 52-bandning birinchi xatboshisi quyidagi tahrirda bayon etilsin: “52. Buyurtmachi tomonidan elektron doʻkon yoki auksion orqali tuzilgan shartnoma boʻyicha tovarlar (ishlar, xizmatlar) yetkazib berilganligi haqidagi maʼlumot taqdim qilinmaganda, HKKP ushbu shartnoma boʻyicha tovarlar (ishlar, xizmatlar) yetkazib berish muddati tugagach uch ish kunidan soʻng:”.